પણ સાંજ, સાંજે જ્યારે આમણે પ્લાનની ચર્ચા કરી અને ડાકોરનો ઉલ્લેખ કર્યો ત્યારે બસ પગ તળેથી જમીન જ સરકી ગઇ! મને બાપાના શબ્દો યાદ આવી ગયા, માલિક માટે કંઇક કરી શકે તો જરૂર કરજે! અને મને ભાન થયું કે હું મારા માલિક સાથે ગદ્દારી કરી રહ્યો છું. જેમના પ્રતાપે મારા ઘરમાં ચૂલો સળગે છે, એવી વ્યક્તિની સાથે હું દગો કરી રહ્યો છું! પણ કદાચ ત્યાં સુધી ઘણું મોડું થઈ ચૂક્યું હતું. રાત્રે મારાથી કંઈ થઈ શકે તેમ ન હતું. એટલે નક્કી કર્યું કે સવારે તમને છોડી દઈશ, પછી તમારાથી બનતા બધા પ્રયાસ તમે કરી લેજો !’